《凝真宫》
宋代·张无梦

五云深锁洞门深，蹑屐攀萝特地寻。
烟霭不藏尘外路，神仙遗下水中金。
喜游汗漫华胥宅，重忆崆峒至道心。
不得方平同一醉，红霞零落我樽琴。

作者简介：凤翔府人，字灵隐，号鸿濛子。师事陈抟，多得微旨。与种放、刘海蟾为方外友。游天台，登赤城，庐于琼台观。真宗召对，授著作郎，辞之。赐还山，令台州给著作郎俸以养老。有《琼台集》。